Նույնիսկ դահլիճում նստած ուսանողները, կարծում եմ, կիմանային, որ թուրքական տասնյակից ավելի առաջատար լրատվամիջոցների լրագրողներ ապրիլի 24-ին Հայաստանում էին, Սերժ Սարգսյանը նրանց հարցազրույց տվեց, Ծիծեռնակաբերդից էին ուղիղ ռեպորտաժներ Թուրքիայում հեռարձակվել, բոլոր հիմնական թուրքական թերթերն էին ընդարձակ հոդվածներ տպագրել, առաջին էջերին մեծադիր՝ «Հիշում ենք», «Ցավում ենք», «Ներեցեք» եւ նման արտահայտություններով: Իսկ թե այդ ամենը որքան լսարան է ունեցել կամ ինչ ազդեցություն՝ ո՞վ կարող է չափել: Գրողը տանի, ի վերջո, կարելի է լռել կամ փոքր-ինչ տեղյակ եւ իմաստալից հարցեր տալ, երբ դահլիճում ես, եւ տասնյակ մարդիկ են դա լսում: